Source: https://ispis.sk/judikatura/KSKE/2Cob107/2012
Timestamp: 2020-04-08 14:06:19+00:00
Document Index: 16470406

Matched Legal Cases: ['§ 10', '§ 146', '§ 212', '§ 214', '§ 219', '§ 10', '§ 224', '§ 142', 'súd ', 'súd ', 'Súd ', 'súd ', '§ 10', 'súd ', '§ 146', 'súd ', '§ 212', '§ 214', '§ 219', 'súd ', 'súd ', 'súd ', '§ 10', 'súd ', 'súd ', 'súd ', '§ 10', 'súd ', 'súd ', '§ 224', '§ 142']

KSKE 2 Cob 107/2012 - iSpis
iSpis Judikatúra – KSKE 2 Cob 107/2012
KS v Košiciach, dátum 30.07.2012, sp.zn. KSKE 2 Cob 107/2012
§ 10 ods. 1 zákona č. 71/1992 § 146 ods. 1 písm. c) OSP § 212 ods. 1 OSP § 214 ods. 2 OSP § 219 ods. 1 OSP § 10 ods. 3 zákona č. 71/1992 § 224 ods. 1 OSP § 142 ods. 1 OSP
OSKE1 9ROB11/2012
Súd: Krajský súd Košice Spisová značka: 2Cob/107/2012 Identifikačné číslo súdneho spisu: 7112202930 Dátum vydania rozhodnutia: 31. 07. 2012 Meno a priezvisko sudcu, VSÚ: JUDr. Janka Kočišová ECLI: ECLI:SK:KSKE:2012:7112202930.1
Uznesenie Krajský súd v Košiciach v právnej veci žalobcu: K. Q. SR a.s., A. námestie X/A, XXX XX B., IČO: XX XXX XXX, zast. Mgr. Martin Berec, advokát, Pod sokolice 1/B, 911 01 Trenčín, proti žalovanému: E. K. s.r.o., K. 1, XXX XX A., IČO: XX XXX XXX, o zaplatenie 1.643,10 eur s príslušenstvom, o odvolaní žalobcu proti uzneseniu Okresného súdu Košice I zo dňa 16.4.2012, č.k. 9Rob/11/2012-16 takto
Náhradu trov odvolacieho konania účastníkom n e p r i z n a l.
Súd prvého stupňa napadnutým uznesením konanie zastavil a o trovách konania rozhodol tak, že žiaden z účastníkov nemá právo na ich náhradu.
Uviedol, že výzvou zo dňa 8.2.2012 vyzval žalobcu na zaplatenie súdneho poplatku za návrh vo výške 98,50 eur do 10 dní od doručenia výzvy s poučením, že ak nebude poplatok zaplatený v určenej lehote, súd konanie zastaví. Výzva bola doručená 20.2.2012 a doteraz poplatok nebol zaplatený.
Podľa § 10 ods. 1 zák. č. 71/1992 Zb., súd konanie zastavil a o trovách konania rozhodol podľa § 146 ods. 1 písm. c/ O.s.p..
Proti uzneseniu podal odvolanie žalobca. Uviedol, že súdny poplatok vo výške 98,50 eur v lehote na podanie odvolania zaplatil do pokladne súdu, žiada preto zrušenie uznesenia o zastavení konania pre nezaplatenie súdneho poplatku a pokračovanie v konaní.
Odvolací súd prejednal odvolanie podľa § 212 ods. 1 O.s.p. a § 214 ods. 2 O.s.p. a po preskúmaní napadnutého uznesenia toto ako vo výroku vecne správne podľa § 219 ods. 1 O.s.p. potvrdil.
Zo spisového materiálu odvolací súd zistil, že súd prvého stupňa výzvou zo dňa 8.2.2012 sp.zn. 9Rob/11/2012 vyzval žalobcu na zaplatenie súdneho poplatku za návrh v sume 98,50 eur v lehote do
10 dní od doručenia výzvy s pučením, že ak nebude poplatok v určenej lehote zaplatený, súd konanie zastaví. Výzva bola žalobcovi doručená 20.2.2012 a súdny poplatok nebol zaplatený.
Podľa § 10 ods. 1 zák. č. 71/1992 Zb. v platnom znení, ak nebol zaplatený poplatok splatný podaním návrhu na začatie konania, odvolania alebo dovolania, súd vyzve poplatníka, aby poplatok zaplatil v lehote, ktorú mu určí, ak poplatok nebol zaplatený ani v lehote určenej súdom, súd konanie zastaví. O následkoch nezaplatenia poplatku musí byť poplatník poučený.
O následkoch nezaplatenia súdneho poplatku bol žalobca vo výzve poučený, súdny poplatok nezaplatil, súd prvého stupňa rozhodol správne, keď s poukazom na cit. ust. zák. č. 71/1992 Zb. konanie zastavil.
Žalobca uviedol, že súdny poplatok zaplatil v lehote na podanie odvolania proti uzneseniu o zastavení konania pre nezaplatenie súdneho poplatku do pokladne súdu. Z úradného záznamu súdu prvého stupňa vyplýva, že ku dňu 20.6.2012 po overení v súdnom registri, súdny poplatok nebol zaplatený.
Súdny poplatok žalobca nezaplatil ani v lehote na podanie odvolania proti uzneseniu súdu prvého stupňa, nie je preto dôvod na postup podľa § 10 ods. 3 zák. č. 71/1992 Zb.. Odvolací súd preto napadnuté uznesenie súdu prvého stupňa potvrdil.
O trovách odvolacieho konania odvolací súd rozhodol podľa § 224 ods. 1 O.s.p. a § 142 ods. 1 O.s.p. a keď že žalobca nebol v odvolacom konaní úspešný a žalovanému trovy odvolacieho konania nevznikli, nebola ich náhrada účastníkom priznaná.